כביש הגישה לנטור מסתעף כשלושה ק"מ צפונית מרמת מגשימים (כביש מס' 808) כחצי ק"מ לפני הכניסה לישוב מסתעפת דרומה דרך כבושה היטב (1). הדרך מובילה למטעי נטור שתחומים על שלוחה בין נחל אל - על לנחל סמך . אחרי 4 ק"מ נסיעה נגיע לקצה הדרומי של השלוחה, לגל אבנים ענק, 7 מ' גובהו (א'). נטפס עליו לתצפית על דרום הגולן ואגן נחל סמך אל - על. גל האבנים הינו קסר ברדוויל - מתחם עתיק בן 5000 שנה מתקופת הברונזה הקדומה אלף שלישי לפסה"נ(, ובו שרידי מבצר וחומה רחבה מאבני בזלת . במקום זה נעלה על דרך עפר המסומנת בכחול (2), ומובילה צפונה ועוברת בשולי מצוק זקוף.
לאחר כ- 5.3 ק"מ נסיעה נגיע לצומת, בו נפנה שמאלה (3). נרד בנסיעה במדרון התלול, עד סמוך לאום אל - קנטיר (ב'). במקום נמצאים שרידי כפר ומעיין הנובע מתוך קשת אבן גזית, בצל עצי תאנה גדולים, שאליהם נצעד ברגל. בתחום חורבות הכפר נמצאים שרידי בית כנסת מתקופת התלמוד. נשוב לג'יפ ונמשיך בנסיעה צפונה בדרך עפר המסומנת בשחור, ועוברת בתוואי תעלת ההטיה הסורית.
נחצה את ערוץ נחל סמך על גבי גשר (4), שמתחתיו מפזזים מי הנחל.
כאן מומלץ לעצור ולחפש פינה רגועה למנוחה. נמשיך בדרך העפר "השחורה" אל הגדה הצפונית של נחל סמך, המטפסת אל הרמה ופוגשת דרך עפר אחרת, (5), המסומנת בכחול.
המציינת את "מתחם לביאה" (ג') (שלוחת לוויאה).
כאן ניפרד מן הג'יפ לשעה קלה, נצעד בשביל צר מערבה. במתחם לביאה, שבו נותרו שרידי יישוב, כנראה מתקופת הברונזה הקדומה, בולטות לעין שלוש חומות מאבני בזלת. תום הביקור באתר נמשיך בנסיעה בדרך "הכחולה" למושב רמות הסמוך (6). כאן נסיים את מסלול הג'יפים.